
ভূমিকা 


ত্রিপুরার পত্রিকা আহানাৎ অতি সহজ সরল করিয়া ছন্দর গজে 
প্রবন্ধ কতহান ইকরানিরকা মোরে অনুরোধ করেছিলাতা। প্রবন্ধ 
অউহানি লেরিকহান করে নিকালানির পিছেদে অউহানর 
জনপ্রিয়তা দেহিয়া গাকছিলু। অলঙ্কার ক্ষেত্রতউ খালকরলুতা 
অপ্রয়োজনীয় তথ্যল গাদালা'গ নাকরিয়া হাবিয়ে বুঝবা অউসাদে 
ইকরলেই হবা অইতই। বিভিন্ন কারণে অলঙ্কারল আমার ভাষাৎ 
লেরিক বা প্রবন্ধ ইকরানির আগ্রহ মোরতা নেয়ছিল। বিশেষ করে 
বয়সর সালে। ড. স্মৃতিকুমার সিংহ গিরকে কত বছর অইল 
অলঙ্কারল ইকরানিরকা মোরে মাতেরগ। ইছুদিন তার অনুরোধ 
উপরোধ অউতাৎ গুরুত্ব নাদিয়া আছিলুগ। মাতানিয়ে আকয়া 
গিরকর অনুরোধহান আর উপেক্ষা করানি সম্ভব নাইল। ফলহান 
এরে চেষ্টা এহান। 

আমার ভাষাৎ এবাকাউ অলঙ্কারর লেরিক আহান অইব অউসাদে 
উদাহরণ পানা চিল। অউহানে অক্ষম আতে উদাহরণ খানি 
ইকরিয়া দেনাৎ বাধ্য অইলু। “কালীগ্রসাদ দর্শন*র ৪র্থ সংখ্যাৎ 
০৩.০১.২০১৭ খ্রি.) “কাব্যালঙ্কার" প্রবন্ধ অউহান নিকুলানির 
টি টি পৌরি- 
সম্পাদক শ্রীমান সুশীলকুমার সিংহই লেরিকহান করে প্রকাশ 


বিষ্ণুপ্রিয়া মণিপুরি কাব্যালঙ্কার র ৫ 


কাব্যালঙ্কার' নাঙে লেরিকহান অয়া নিকুলিলতা। 
লেরিকহানাৎ (*) এসাদে তারকাচিহ্ থাইলে উদাহরণ অউহান 
মৌলিকহান নাগই বুলিয়া হারপানি। সংজ্ঞার্থ অন্যান্য 
আলঙ্কারিকরাংত খণ করেছু। অপ্রধান অলঙ্কার খানি, যেতা 
নাদলেউ কিততাউ নেই অউতা বাদ দেছু। 


১ ফেব্রুয়ারি ২০১৯ 


৬. হর বিষুপ্রিযা মণিপুরি কাব্যালবার 


কাব্যালঙ্কার 


“অলম' শব্দর অর্থ আহান অইলতাই ভূষণ । কাব্যালঙ্কার মানে 
কাব্যর ভূষণ। রস, ধ্বনি, রীতি, অনুপ্রাস, উপমা ইত্যাদিল 
কাব্যরে অলম্কৃত করানি। অউতাল সৌন্দর্য সৃষ্টি করানি। 
অলঙ্কারশাস্ত্ররে কাব্যসৌন্দর্য শাস্ত্রহান বুলে পারিয়ার। 
কাব্যালঙ্কারর ভাগ দুহান আছে- শব্দালঙ্কার বার অর্থালঙ্কার। 
শব্দল অলঙ্কার সৃষ্টি করিয়া অর্থাৎ অনুপ্রাস যমক ইত্যাদিল সাজেয়া 
কবিতারে শ্রোতার মুঙে উপস্থিত করলাতা যেবাকা কবিতা সুরর 
আশ্রয়ে আছিল। অউকালে শ্রোতারে আকর্ষণ করানিরকা কবিয়ে 
অনুপ্রাস, শ্রেষ, যমক ইত্যাদিল চমক সৃষ্টি করলা। দ্বাদশ শতাব্দীর 
অনুপ্রাসনির্ভর কাব্য আহান “গীতগোবিন্দ'। অউতার আগে 
কালিদাসে তার কাব্যরে অর্থালঙ্কারল সাজাছিল। “উপমা 
কালিদাসস্য' কথা এহানল তার প্রতি আলোচক পাঠকে শ্রদ্ধা 
জানাছি। আজি পেয়াউ কথা এহান প্রবাদপ্রতিম অয়া আছে। 

মধ্যযুপর বৈষ্ণব মহাজনে শব্দালঙ্কারর কারিগরি য়াৎ করিয়া 
ভাবগৌরবল কাব্যরে চরম উৎকর্ষতা আহানাৎ কাকরে দেছি। 
অবশ্য শব্দালঙ্কার সম্পূর্ণ বাদ দেছিতা নাগই। অউতারেউ নুয়া 
মাত্রা আহান দিলা । অউতাউ মাতে পারিয়ার মহাজন পদাবলি 
প্রধানত অর্থালঙ্কারনির্ভর। মহাজন পদাবলি আজি পেয়াউ 
ভক্তিমান ভক্তিহীন হাবি কাব্যরসিক শ্রোতা পাঠকরে মুগ্ধ করের । 


বিষুপরিয়া মণিপুরি কাব্যালঙ্কার ॥ ৭ 


আধুনিক যুগর কবিয়ে শব্দালক্কারর ব্যবহার সচেতন অয়া বর্জন 
করেছি। অবশ্য অনুপ্রাসর ব্যবহার এবাকাউ সম্পূর্ণ লুপ্ত নাছে। 
অর্থালঙ্কার নায়া কাব্য রচনা কোন কালেউ সম্ভব নাগই। 

ভারতে প্রাচীন যুগেঘতউ অলঙ্কারশান্ত্রর আলোচনার এঁতিহ্য আহান 
আছে। অলঙ্কারশাস্ত্রর প্রাচীনতম যে লেরিকহান আমি পেয়ার 
অউহান দম্তী রচিত “কাব্যাদর্শ”। দত্তীর আগেকার লেরিক অউতা 
মাওয়া গেছেগা । দস্তীর পিছেদে নিয়ামপারা আলম্কারিকর না 
পেয়ার । 


অলঙ্কার 


অলঙ্কার দ্বিপ্রকার- শব্দালঙ্কার বার অর্থালঙ্কার। 

শব্দালঙ্কার : শব্দ বা ধ্বনির আশ্রয়ে যেতা যেতা সৌন্দর্য প্রকাশ 
পার অউতারে শব্দালঙ্কার বুলতারা। শব্দালক্কারে শন্দর পরিবর্তন 
করলে অলঙ্কারহান নাথার। 'বানা পেয়া কানা নেই কানা এগরে।, 
এপেই শব্দ পরিবর্তন করিয়া “বানা পেয়া লাভ নেই অন্ধ এগরে” 


অউতারে অর্থালঙ্কার বুলতারা। “মেঘর কাদাৎ থির বিজুরি' 
এহানরে “মেঘর কাদাৎ থির সৌদামিনী' বুললেউ অলঙ্কারহানর 
ক্ষতি নার। 


৮ এ বিসুিয়া মণিপুরি কাব্যালঙ্কার 


শব্দালঙ্কার 
অনুপ্রাস 


আকগ বর্ণ বা বর্ণগুচ্ছ, যুক্ত বা বিষুক্ত অয়া, একাধিক খুরুম 
ধ্বনিত অইলে অনুপ্রাস অলঙ্কার অর। সংস্কৃত আলক্কারিকর মতে 
স্বরবর্ণসাম্যর বৈচিত্র্য নেই, অউহানে স্বরবর্ণর অনুপ্রাস নার। কোন 
কোন বাংলা আলঙ্কারিকে স্বরবর্ণর অনুপ্রাস স্বীকার করতারা । 
আমি এপেই স্বরবর্ণর অনুপ্রাস খানি দেনার প্রয়াস করলাং। 
স্বরবর্ণর অনুপ্রাস 
১. কই মোর খই দেই গই নাক লাহুলে। 
অই-ধ্বনির সাম্য। 
২. গউরর মউহান মউরই খার। 
চউরিয়া শউগই পাকদিয়া চার ॥ 
লউদের গউরই সাজউতে কই। 
হুনাশউ মউহান রাহে রাহে থই 
অউ-ধ্বনির সাম্য । 
৩. লেইমাতলে কাম করিরি চেইগা গিয়া চেইগা। 
লাজনেইতা ডেইনিগাছি কাম হিকোগা যেইগা ॥ 
এই-ধ্বনির সাম্য । 
৪. লেউ না রাধেছি আরো ধরেছৎ ফেউনা । 
এউ-ধ্বনির সাম্য । 
ব্যঞ্জনবর্ণর অনুপ্রাস 
১. হে কান্ত কাতর অয়া কাকুতি করুরি তোরে । 
কা-ধ্বনির সাম্য । 


বিষ্ুপ্িয়া মণিপুরি কাব্যালঙ্কার ৯ 


২. কোকিল কৃজিত কুঞ্জবনর কোণেদে বহিয়া কাদিরি কালার 
স্টক গে ॥ 
ওলা 
৩. খামবাতলে খামকরিয়া থইতেগাহে খামইলা। 
খা-ধ্বনির সাম্য। 
৪. কতিয়ো জ্বালা দিয়র কালা প্রেমর মালা পিদা দিয়া। 
লা-ধ্বনির সাম্য। 
৫. মনার লগে ডনাগাছির তানা পনা নেয়ছে। 
না-ধ্বনির সাম্য । 
৬. হারউ! খারউ না পিদেছৎ বুলিয়া করেছত্তা য়ারউ। 
কিয়া আতহানাৎ ধরেছত্তা তারউ। মুঙহানাৎ আছে 
লাড়উ। খা বেলানে মারউ। লয়ইলে দিতউ বারউ। 


৯. মায়াল মেঙছে মধুর মলয়া বউহানে তোর মেইথং 
য়ার। 
ম-ধ্বনির সাম্য । 


১০ ॥বিফু্িয়া মণিপুরি কাব্যালঙকার 


যুকতবর্শর সাদৃশ্য 
১. এগ কুঙ্গ বেকা অঙ্গ গোপীসঙ্গ চার। 
ব্রিভঙ্গ ভঙ্গির রূপে অনঙ্গ লাজ পার ॥ 
জ-ধ্বনির অনুপ্রাস 


মালানুপ্রাস 
বাক্য আহানাৎ একাধিক অনুপ্রাস থায়া' বারে বারে ধ্বনির 
পরিবর্তন বার সামঞ্জস্য ঘটার অউহান অইলে মালানুপ্রাস অর। 
মালানুপ্রাস অর্থাৎ অনুপ্রাসর মালা । 
কামিনী কুসুম কেশে পিদিয়া মালতী মালা 

গোপিনির শিরোমণি ধনি ॥ 
এপেই ক, ম, বার ন-ধ্বনির অনুপ্রাস। অর্থাৎ কথ্তহান অনুপ্রাস আছে। 
(আলানুপ্রাস হাবি আলঙ্কারিকে স্বীকার নাকরতারা) 


অস্ত্যানুপ্রাস 
পদ্যৎ পাদান্তর লগে গাদান্তর, চরণান্তর লগে চরণান্তর 
ধ্বনিসাম্যরে অন্ত্যানুপ্রাস বুলতারা। সংস্কৃত কবিতাৎ অন্ত্যানুপ্রাস 
বিরল। আধুনিক কবিতাতউ কচ্চিৎ অন্ত্যানুপ্রাসর ব্যবহার অর। 


হবাই উগর মেইচাকগ ॥ 
এপেই চরণর অন্তৎ টাকগ (আকগ) বার চাকগ (আকগ) খা 
ধ্বনির আ-আ এরে স্বরধ্বনির সাম্য অছে। 
২. গেদাই মাতের অ গেদি। 
পক এগিরে না খেদি ॥ 


বি্ুপরিয়া মণিপুরি কাব্যালঙ্কার ॥ ১১ 


এপেই অন্ত্য শব্দ গ্রেদি-খেদি (এদি-এদি)-র ধ্বনিসাম্য অছে। 
৩. মারই মাপাং য়উকরিয়া হবা করে বাজিং। 
বাজারে আনগা লয়া সিকি আগর খাজিং ॥ 
এপেই বাজিং (আজিং) বার খাজিং (আজিং)-র ধ্বনিসাম্য অছে। 
৪. রাজার জিপুৎ পানা অয়া মানা করলা দুয়ারগ । 
আকগ আছিল বাঘগ পারা ভাবক বারোপুয়ারগ ॥ 
এপেই দুয়ারগ (উয়ারগ) বার পুয়ারগ (উয়ারগ)-র ধ্বনিসাম্য 
অছে। 
৫. সমসকির্তি তামকরেছু হারপাছত্নাই ললিতং। 
কিতারকা কই গারি এগ করের সলিমলিতখ৷ 
হজক খানি আনে দেগা মেইপা আগ চেয়া তি। 
অউতা খেয়া খানি আহান অইং করে মি বলীতং! 
এপেই প্রথম, দ্বিতীয় বার চতুর্থ পারেঙর ললিতং (লিতং) মলিতং 
(লিতং) বার বলীতং (লিতং)-অর ধ্বনিসাম্য অছে। 
৬. চিনেছনাই তুমি তারে হউ লেইকির চৌধুরি । 
মাতের, “মিতে শউকরারমা গাছজারিরে বৌদুরি”। 
চৌধুরি (উধুরি)-র লগে বৌদুরি (উঁদুরি)-র ধ্বনিসাম্য অছে। ধু 
উচ্চারণ দু। 


৭. আইনে কাদাৎ বাবুসেনা দিংনে দউয়র য়ারিহান। 
হুনে হুনে খুলে দেতা আমার মুর বারিহান ॥ 
পাশা খেললা যুধিষ্ঠিরে বিভীষণে কিতাইতে। 
ডিগলহান না, নুংশি অছে লাগতই দিন চারিহান ॥ 
এপেই- হান শব্দর অনুপ্রাসহান নাগই, আসলে “য়ারি+ “বারি' বার 
“চারি শব্দর অনুপ্রাস- য্ারিহান, বারিহান, চারিহান। 


১২ এরবিফুপরিয়া মণিপুরি কাব্যালঙ্কার 


বৃত্তনুপ্রাস 
রসানুগত অনুপ্রাস অউতাহাবি বৃত্যনুপ্রাস। অবশ্য, এরে সংজ্ঞার্থ 
এহানল বৃত্তনুপ্রাসরে হারপানিহান নার । কারণহান অইলতাই হাবি 
অনুপ্রাসউ রসানুগত। কবির আতে হাবি অনুপ্রাসউ বীণাগর সাদে 
বাজের। নাজানি অউতারাং আকতাউ না খাটের। বৃত্যনুপ্রাসে 
ব্যঞ্জনবর্ণর পুনরাবৃত্তি চারি প্রকারর- 


১. ব্যঞ্জনবর্ণ আগ দবিখুরুম শিচ্চিল উচ্চারিত অর। 
ক. ডহেছে বাত কিসাদে মাত। 
ত-ধ্বনির দ্বিখুরুম উচ্চারণ । 
খ. তোর সালে লেইসাবি অছে সুমধুর । 
লে- দ্বিখুরুম উচ্চারণ । 
গ. কুমারধনে পুমার গাছে বয়া চারতা গাওনহান। 
মা-র ছিখুরুম উচ্চারণ । 
ঘ. বানা পেইলে মোরে মানা নাকরিছ। 
না-ধ্বনির দ্বিখুরুম উচ্চারণ । 
ঙ. দরা অছে বরাচাউবা আহির পানি ফুটি নেই। 
এলা এতা হেলা করের লগে প্রেমর ফুতি নেই ॥ 
প্রথম পারেঙে “রা' বার দ্বিতীয় পারেঙে “লা"-র দবিখুরুম উচ্চারণ । 
চ. চঞ্চল চরণে তেই অভিসারে এ পথে সালছে। 
চ-ধ্বনির দিখুরুম উচ্চারণ । সা-ধবনিরউ ছবিখুরুম উচ্চারণ | 
ছ. যত শাতা ফুলে জাতা দিল গালে । (সেনারূপ) 
তা-ধ্বনির দিখুরুম উচ্চারণ। 


বিষ্ুপরিয়া মণিপুরি কাব্যালঙ্কার ॥১৩ 


২. আকগ ব্যঞ্জনবর্ণ কততখুরুম উচ্চারিত অর। 

ক. হুনার জ্বালা দুনা অছে চুনা নায়া আডেইহান। 
না-ধ্বনির একাধিক খুরুম আবৃত্তি। 

খ. কেও শউ আগ গাছর ডেঙে জিংতা চেঙগ খারগাতা । 
ও-ধ্বনির একাধির খুরুম আবৃত্তি। 

গ. ধলাবুড়াই হাতগ কলা থছে জলা করিয়া। 
লা-ধ্বনির একাধিক খুরুম আবৃত্তি। 
৩. ব্যঙ্জনবর্ণগুচ্ছর স্বরূপানুসারে দ্িখুরুম উচ্চারণ । 

*যৌবনর নবসুধা ডালে দিলে তিতে । 

এপেই যৌবন শব্দর “বন' বর্ণপুচ্ছর “ব' বার “ন' পিছেকার শব্দ 
'নব'শর “ন" বার “ব' ধ্বনিসাদৃশ্য আছে। “বন" বার “নব" এসাদে 
পর্যায় ভঙ্গ য়া স্বরূপ সাদৃশ্য অছে। 
৪. যুক্ত বা অযুক্ত বর্ণগুচ্ছর ক্রমানুসারে বারে বারে উচ্চারণ- 

ক. হে গোপললনা নাকরি ছলনা 


আছু মি কাদিয়া কতি ॥ 
(বোধিয়া উচ্চারণ বাদিয়া) “দিয়া' রণশুচ্ছর বারে বারে আবৃত্তি। 
গ. সালইলিতা মালইনুতে পালইগাছি ছিড়ানিৎ ॥ 
জ্ন'- এরে যুক্তবর্ণর বারে বারে আবৃত্তি। 


১৪ হরবিষ্ুতিয়া মণিপুরি কাব্যালঙ্কার 


শ্রত্যুপ্রাস 
কণ্ঠ, তালু প্রভৃতি ফাম আকহানাত্ত উচ্চারিত ব্যঙ্জন ধ্বনির 
সমাবেশরে শ্রুত্যনুপ্রাস বুলতারা । অর্থাৎ বর্গ আকগর বিভিন্ন বর্ণর 
সমাবেশ অইলে শ্রত্যনুপ্রাস অর । 
ক. আতে থয়া দীপ নঙিয়া দিলেতা হমা। 
ত-বর্গর বিভিন্ন বর্ণর, ত, থ, দ, ন, সমাবেশ। 
*খ. চন্দ্রচুড় জটাগৎ যেসাদে জাহৃবী। 
চ, জ-র সমাবেশ। 
গ. বর্বর! মাতো কিসাদে ইমার গর্ভর তুমি শউ। 
ব, ভ-র সমাবেশ। 
ঘ. লাতল আগ আন বুলতেগা পি আদল আহান মাংকরলে । 
ত,দ-র সমাবেশ। 
ও. নন্দ বার গন্ধরাজ কুমেই চানাৎ সালছি। 
চ. যশোদা নন্দন এ ভব বন্ধন 
তোর কৃপাল মি মুক্ত অঙ। 
ন্দ, হ্ধ-র সমাবেশ। 
ছ. কতি বঞ্চনা কতি লাঞ্ছনা 
সংসারে জঙ্জাল। 
ঝঞ্চার বউ দুঙঃখর পউ 
-আনেরতা চিরকাল ॥ 
ঞ, ছু জর, ঞ্রঁ-র সমাবেশ। 


বিফুপরিয়া মণিপুরি কাব্যালক্কার & ১৫ 


ছেকানুপ্রাস 
দুগ বা অধিক ব্যঞ্জনবর্ণ যুক্ত বা অযুক্ত থায়া ক্রমানুসারে ছিখুরুম 
শিচ্চিল ধ্বনিত অইলে ছেকানুপ্রাস অর। ব্যপ্জন আকগল 
ছেকানুপ্রাস নার। হেকানুপ্রাসরে একানুপ্রাসউ বুলতারা কোনো 
কোনোগই 


। 
১. পাঞ্জিৎ মাঞ্জিরে মরতই বুলেছি। 


শব্দ আগ আকখুরুম শিচ্চিল প্রযুক্ত অয়া বিভিন্ন অর্থ বুঝেইলে 
শব্দগ্লেষ অর। 
ক. তারউ আহান আনগা গোপীগ বার বাত আকসাটে হাজা 
দিং। 


১৬ এ্রবিকুপরিয়া মণিপুরি কাব্যালঙ্কার 


১. গোগীগ হাজানি- গোপীগরে সাজা দেনা । ২. বাত হাজানি_ 
ভোজনরকা টুপিগৎত কুপাঙে বাত প্রস্তুত করানি। 
খ. ধনুকহানাঘহে গুণ, তোমারাং নেই । 


১. গুণ- হুতা ধুনতারা ধনুকর বন্ধনী অউগাছ। ২. গু৭- চরিত্র 
মাধুর্য । 
*গ. যৌবনরে টিকা দেনা থক, বসত্তর আতেতত জিংতা 
করানিরকা। 


১. বসন্ত- নুয়ারা আহান ২. বসস্ত- মধুখতু। 
*ঘ, কুকথাল পঞ্চমুখ খউনা বুজে বিষ। 
মোর লগে না জিরেয়া দ্বন্য অহর্নিশ ॥ 
কু- ১, হৰা নেই, ২. পৃথিবী। খউনা বুজে বিষ_ ১. অর্থাৎ 
খউনাগত্ত নিকুলের কথা অউতা হু-র সাদে। ২. সমুদ্র মন্থনর 
সময় মহাদেব হু পান করিয়া নীলকগ্ঠ অছে অউহান দ্বিতীয় 


সমপ্র অলঙ্কার এহান বাক্যগত শন্দশ্রেষ। অবশ্য এহানরে 
ব্যাজস্ততির উদাহরণহানউ বুলানি যাকরের। 

শ্রেষ দ্বি প্রকারর- ১. সভঙ্গশ্রেষ বার ২. অভঙশ্রেষ। 

সভঙশ্রেষ : লেখকগই যদি এসাদে শব্দ আগ ব্যবহার করের যেগ 
না বাগলে বিভিন্ন অর্থ নাপেয়ার অউহান অইলে সভঙ্গশ্রেষ। জুতার 
দোকান আহানর নাঙহান *১. শ্রীচরণেষু। শ্রীচরণ শব্দর উত্তর 
সপ্তমীর বহুবচন। বাগলে শ্রীচরণ + মু অর্থাৎ সু বা ভুতা। এপেই 
শব্দর ভগ্নরূপ (সভঙ্গ) আরাক অর্থ আহান। 

অভঙ্গক্লেষ : এপেই শব্দগ নাবাগিয়া পূর্ণরূপহানল (অভঙ্গ) থয়া 
শব্দ আগরে একাধিক অর্থৎ ব্যবহার করলে অভঙ্গঞ্রেষ অর। প্রভু 


বিষুপরিয়া মণিপুরি কাব্যালঙ্কার ১৭ 


তোর পূজাৎ আহেছি নিঙল এতারে বর দে। বর- ১. আশীর্বাদ ২. 
বিয়ার পাত্র। 


যমক 


সমোচ্চার্য ভিন্নার্ঘবোধক শব্দর ব্যবহার অইলে ঘমক অলঙ্কার অর । 
অর্থাৎ শব্দ আগ দ্িখুরুম ব্যবহৃত অয়া অর্থ দুহান অনা। যমক 
ঘিপ্রকার- ১. সার্থক ২. নিরর্থক। আবৃত্ত বর্ণগুচ্ছর অর্থ থাইলে 
সার্থক বার অর্থ নাথাইলে অউহান নিরর্থক। 
সার্থক মক 

ক. কানা কলোগৎ পানি থয়া কানা নেই। 
৯. কানা- ছিদ্রযুক্ত ২. কানা- লাভ। 

খ. বীজ এগি জালা কর জ্বীলা নাদি আর ॥ 
(জালা, জবালা- সমোচ্চার্য) ১. জালা করানি- খেঙ উঠানিরকা 
জিঙীনি ২. জ্কীলা- দুঃখ । 

গ. বিভূলাগ পারা অয়া পারা নাদি গিথানক। 
১. পারা- সাদে ২. জাঙ বেলানি। 

ঘ. দুয়ার গাটিয়া আছে দুয়ারগ ঘরে। 
১. দুয়ার- দ্বার ২. পালার দুয়ারগ । 

উ. বয়া খেইবে মানুগই মানুর ভার বয়া থাইলে। 
১, বয়া- কাম নাকরিয়া ২. বয়া- বহন করিয়া। 

চ. জীবর উদ্ধারর পথ জীবই দেহাছে। 
১. জীব- প্রাণী (এপেই মনুষ্য) ২. জীব- জীব গোস্বামী । 

ছ. বারাহানাৎ উবা অয়া ডাকগ বারা তি। 


১৮ ॥ বিস্কুঘিয়া মণিপুরি কাব্যালঙ্কার 


১. বারা- কাদা, নিকট ২. বারা- শব্দ কর। 
জ. কাম নেয়া য়া অজা আছততা ঘরে। 
কাম আহান করে দিয়া বালা কর মোরে ॥ 
১. কাম_ কার্য, ২. কাম- দউদুকর দোষর প্রতিকার । 
যমকল অন্ত্যমিল দেনার উদাহরণ- 
চৎদে চৎদে খেলতেগা চা শউগ পড়িল উঠানে । 
পাংগ সায়া বয়া নাথাই খানিক করে উঠানে ॥ 
তিও বার কিতারকা থাং অকরলেতা নাছানি। 
উপুর ফুঁতি নিকালেয়া দেনে উতা নাছানি 1 
রইদ এহানাৎ আঙেই এহান খানিক করে মেলাদে। 
মাদান্‌ পরে উরিয়া তি যেইবেগাতা মেলাদে ॥ 
পারে আছে ছিড়গা অউরে মালতী। 
ডাল গিঠিয়া পিদগা অউতা অন্সরাগ মাল তি! 
এপেই আহান সার্থক বার আহান নিরর্থক- 
১. গিথেইর যৌবন বন ফুলে ঙালছিল। 
+২, হে প্রাচীন চীন তোরে চিনেছি। 
৩. অশনির শনির জগ গজে পড়েছিল । 


সর্বযমক 
সকান্তার হারউ পূর্ণ কাত্ত আহিলেছে। 
» কান্তার হারউ পূর্ণ কান্ত আহিলেহে। 
কান্তার- বনহান, কান্তার- প্রিয়ার । কান্ত- বসন্ত কাল, কান্ত- 
প্রিয়। 


বিুপরিয়া মণিপুরি কাব্যালঙ্কার ৪ ১৯ 


পুনরুক্তবদাভাস 


বাক্য আহানাৎ অর্থ আকহানল একাধিক শব্দ বিভিন্ন রূপে ব্যবহৃত 
অছে বুলিয়া খালকরিয়ার, কিন্তু মনহান দিয়া পাকরলে হারপেয়ার 
অর্থ আকহানল ব্যবহার নাছে, অউহান অইলে পুনরুক্তবদাভাস 
অর। 
১. বেলিহান! দিবাকর হে গিরক, আনেদে মিঙাল এরে 
আধারেদে। 
বেলিহান বার দিবাকর অর্থ আকহান। কিন্তু হবা করে খালকরলে 
হারপেয়ার বেলিহান অর্থ সূর্য। দিবাকর যেগই দিনহান করতই 
রাতিহানর পিছেদে। ' 
২. সুধাকর জোনাক এহানে ডালের অমূত। 
সুধাকর- যেগই সুধা বা অমৃত দের (জোনাক)। সুধাকর বার 
জোনাক অর্থ আকহান অয়াও ভাবর তঙাল অছে। 
*৩. ইনাফি এহানে 
তনু দেহগরে খানিও বেড়াছে 
খানি না বেড়েয়া থছে! 
তনু বার দেহ- অর্থতে আকহান। কিন্তু এপেই তনু মানে পাতালা 
দেহগ। 
৪. মেয়েক অক্ষর আগ নাজানুগ মিতে 
মেয়েক_ বর্ণ। কিন্তু অক্ষর আগ বুলতে আকগ মেয়েক বুঝার। 


২০ গর বিষ্প্রিয়া মণিপুরি কাব্যালঙ্কার 


বাক্রোক্তি 


কথা আহানর যে অর্থহান বক্তার অভিপ্রেত অউ অর্থ অউহান না 
ধরিয়া শ্রোতাগই যদি আরাক অর্থ আহান গ্রহণ করের অউহান 
অইলে বক্রোক্তি অলঙ্কার অর। বক্রোক্তি দিপ্রকার- (ক) 
শ্লেষবক্রোক্তি বার (খ) কাকুবক্রোক্তি। 


শ্রেষবক্রোক্তি 

১, বক্তা : এবাকা যিংগা । শ্রোতা : হাংকাতে সেপৎ থাং? 
বক্তাগই যানার কথা মাৎতে শ্রোতাগই যিংগা শব্দ এগ সবজিগর 
অর্থল উত্তর দিল। 

*২. দ্বিজরাজ অয়া কিয়া বারুণী সেবন? 

রবি গিরকর ডরে তার পলায়ন [ 

প্রশ্নকর্তাই প্রয়োগ করেছেতা দ্বিজরাজ- বামন, বার বারুণী- মদ 
অর্থৎ। উত্তরদাতা (সুরা পান করের বামনগ) দ্বিজ- চন্দ্র অর্থৎ বার 
বারুণী- পশ্চিম দিক অর্থৎ ব্যবহার করেছে। প্রশ্নকর্তাগই 
মাতেরতা- বামনগ অয়া কিয়া সুরাপান কররতা? বামনগই উত্তর 
দেরতা বেলিহান নিকুলের আরো ডরপেয়া জোনাকহান পশ্চিমেদে 
লুকারগাতা । 


কাকু শব্দর অর্থ নারগ বা কণ্ঠস্বর । এরে অলঙ্কার এহানাৎ নারগর 
বিশেষ ভঙ্গিল নাবোধক (9০8৪৮৮০) কথারে হাইবোধক 


বিষ্কৃিয়া মণিপুরি কাব্যালক্কার & ২১ 


(907080৩) বার হাইবোধক নাবোধকে পর্যবসিত অয়া 
শ্রোতারাৎ গৃহীত অর। 
১. কিসাদে মানুগই কাম এহান করতইতা! 
অর্থাৎ মানু পদবাচ্য আগই কাম এহান নাকরতই। 
২. কিসাদে মালকগই জিপুৎ বানা নাপেইরিতা। 
অর্থাৎ হাবি মালকলকেয়েও জিপুৎ বানা পেইতারা । 


উপমা কথা এহানর অর্থ তুলনা । রাধার তুলনা নেই- কথা এহান 
এসাদেউ মাতে পারিয়ার রাধার উপমা নেই। উপমার সং্ঞার্থ 
এসাদে দেনা য়াকরের- বাক্য আহানাৎ বিজাতীয় দুহান পদার্থর 
বিসদৃশ কোনো ধর্মর উল্লেখ নাকরিয়া যদি কোন বিশেষ গুণর, 
অবস্থার অথবা ক্রিয়ার সাদৃশ্য দেহুয়ানি অর অউহান অইলে উপমা 
অলঙ্কার অর। 

১. রাধার মেইথংহান জোনাকহান পারা হবা অছে। 


২২ ৪ বিষণপ্রিয়া মণিপুরি কাব্যালক্কার 


রাধার মেইথংহান বার জোনাকহান দ্বিয়হান বিজাতীয় পদার্থরে 
বাক্য আহানাৎ ধরিয়া থছি। 'হবা' শব্দ এগই ছ্বিয়গির সাম্য বা 
সাধমর্ম ঘটাছে। অউহানে এহান উপমা অলঙ্কার। এপেই বস্তু 
দ্বিয়হানর বিরুদ্ধ ধর্মর উল্লেখ নেই। উপমার প্রকারভেদ আছে। 
যথাস্থানে অউ্টতার আলোচনা করানি অইতই। 
উপমার চারিহান অঙ্গ । যথা- ১.উপমেয় ২. উপমান ৩. সাধারণ 
ধর্ম বার ৮. তুলনাবাচক শব্দ। 

২. শীতহান জোনাকহান পারা হবা অছে। 
উপমেয়- যেহানর তুলনা দিতারা । গজর বাক্য এহানাৎ শাতহান। 
উপমান- যেহানর লগে তুলনা দিতারা । গজর বাক্য এহানাৎ 
জোনাকহান। সাধারণ ধর্ম- অর্থাৎ দ্বিয়হানাৎ যে সাম্য আছে। 
গজর বাক্য এহানাৎ হবা। তুলনাবাচক শব্দ- পারা । 
যে উপম্াহানাৎ এরে চারিয়হান অঙ্গ থার উহানরে পূর্ণোপমা 
বুলতারা। গজর বাক্য এহান পূর্ণোপমার উদাহরণহান। 
তুলনাবাচক শব্দর উদাহরণ কতহান- পারা, সাদে, সাদানে, 
যেমন, ডেকি ইত্যাদি। 

৩. তোর চানাহান চহা ছরিহান অয়া। 

বিদেইল এরে বুকগৎ আয়া মোর ॥ 

উপমেয়- তোর চানাহান, উপমান- চহা ছরিহান, সাধারণ ধর্ম- 
বিদানি, তুলনাবাচক শব্দ- পারা । এপেই উপমার চারিহান অঙ্গ 
আছে আরো এহান পুর্ণোপমা। 
+ ৪, হাওন মেঘর সাদে সালছেতা তোর চুলগাছি। 
উপমেয়- তোর চুলগাছি, উপমান- হাওন মেঘ, সাধারণ ধর্ম- 
সালনি, তুলনাবাচক শব্দ- সাদে। 


বিষ্ুপরিয়া মণিপুরি কাব্যালঙ্কার ২৩ 


৫. প্রিয়র সাদে মুকসি দিয়াছে বিয়ানহান ফুয়াছে। 
উপমেয়- প্রিয়া, উপমান- বিয়ান, সাধারণ ধর্ম- মুকসি দেনা, 
তুলনাবাচক শব্দ- সাদানে। 
৬. তোর বানাহান তেরার সাদানে 
কঙালা মিঙাল দের ॥ 
উপমেয়- তোর বানাহান, উপমান- তেরা, সাধারণ ধর্ম- কালা 
মিঙাল দেনা, তুলনাবাচক শব্দ- সাদানে । 


লুপ্তোৎপমা 
উপমার কোন অঙ্গ আগ নাথাইলে অউহানরে লুগ্তোহপমা 
বুলতারা। 


উপমেয় লুপ্ত প্র 
১. নংসা রাজাগ পারা অয়া ফিটাহানাৎ বহেছে। 
উপমেয়- মানুগ লুপ্ত। চেইতে নংসা রাজাগর সাদে বলী 
পাংকালগ- এরে সাধারণ ধর্মউ লুপ্ত । 
২. আকগ আছিল বাঘগ পারা ভাবক বারোপুয়ারগ। 
সাধারণ ধর্ম- বলী পাংকাল বার গ্রারিগর বিশাল আকৃতিহান লুপ্ত। 


উপমান লুপ্ত 


১. তোর মেইথং শাতছে আজিতে বসন্ত বউহানে । 
উপমান- ফুলগ লুপ্ত বার সাধারণ ধর্ম- পারা লুপ্ত । 


২২৪ রবিকুত্রিরা মণিপুরি কাব্যা্কার 


২. শালপ্রাংশু মহাবলী বীর। 
শাল গাছজারির সাদে প্রাংশু (ডিগল) এপেই “সাদে' তুলনাবাচক 
শব্দ এগ লুগ্ত। 

৩. আহি দ্বগি মানারকত, দেখতে গারি নিক্করের । 
“মানারকত পারা' তুলনাবাচক শব্দ এগ লুপ্ত । 

৪. পূর্ণিমার জোনাক মেইথঙি। 
উপমেয়- রাধা বার সাধারণ ধর্স- হবা লুণ্ত। 


মালোপমা 

উপমেয় আহানরে একাধিক উপমানর লগে তুলনা করলে 
মালোপমা অর। মালোপমা বুলতে উপমার মালা বুঝার। 

তোর আহিথম লুঅছে পুরি পারা, 

হাকর কালা নীলর সাদানে মেঙ ॥ 

থামপাল জুড়া অলয়া শাতছে নাই 

আহির পানিৎ ধয়া অছে কতি সেঙ ॥ স্€ 
এপ্রেই উপমেয়- আহিথম, উপমান- (ক) ্ুস্ছে খে) হাকর 
কঙালা নীল (গ) থামপাল জুড়ার লগে তুলনা দেছি। 


বিষ্ণুপ্রিয়া মণিপুরি কাব্যালঙ্কার ॥ ২৫ 


স্মরণ (স্মেরণোপমা) 
বস্ত আহানর অনুভবেত্ত সদৃশ আরাক বস আহানর স্মৃতিহান 
আইলে ম্মরণ অলঙ্কার অর। 
১. জাপচন্দন পারা রাতিহান চেয়া 

প্রিয়ার ঙালছে রূপ 

নিংশিং অদ্ভু। 
জাপচন্দনর রঙহান পারা অছে রাতিহান চেয়া প্রিয়ার রূপ নিংশিং 
অনাই স্মরণোপমা অছে। 


শাতছে লেহাওর গৎ হুনিয়া আরাক জনম আহানর লেহাও 
শাতছিল বস্তহান নিংশিং অছে। 


রূপক 


উপমা বার উপমেয়র অভেদ কল্পনা অইলে রূপক অলঙ্কার অর। 

'শাতহান চেইতে পূর্ণিমাহান' বুললে শাতহানে পূর্ণিমাহানে দুহান 
বস্তর। শাতহানর লগে পূর্ণিমাহানর তুলনা দেছিতা। এপেই 
“শাতহান পূর্ণিমাহান পারা অছে' বুলিয়া হারপেয়ার। কিন্তু সংসার 
সমুদ্ব বুললে সংসারহানরেই (উপমেয়) সমুদ্বহান (উপমান) বুলিয়া 
হারপেয়ার। অর্থাৎ সংসাররূপী সমুদ্রহান। অউসাদে জ্ঞানর বর্তি 
অর্থাৎ জ্ঞানরূপ বর্তি, দুঃখ রাতি অর্থাৎ দুঃখরূপ রাতিহান, চরণ 
কমল অর্থাৎ চরণরূপ কমল- এসাদে উপমেয় উপমানর অভেদ 


১. মায়া গাতগৎ পড়েছু এগরে 
কৃপার দড়িল বাধিয়া তুলনে প্রভু ॥ 

মায়া গাতগ- মায়ারূপ গাতগ, কৃপার দড়ি- কৃপারূপ দড়ি। 

২. মেইথঙ জোনাকহানে বিলার মিঙাল। 
মেইথঙ জোনাক- মেইথঙরূপী জোনাক। 

৩. কানথির দ্বিগ এবাকাও না নিভেছে। 
কানথির দ্বিগ- কানঘিরূপী দ্বিগ। 
রূপক প্রধানত দ্বিপ্রকার- ১. নিরঙ্গরূপক ২. সাঙ্গরূপক। 
নিরঙ্গরূপক দ্বিপ্রকারর- কেবলরূপক বার মালারূপক। 


কেবলরূপক 
আকগ বিষয় অর্থাৎ উপমেয়র গজে আকগ বিষয়ী অর্থাৎ উপমানর 
আরোপ । 
১. মোর জীবনর আশা থংমেই তি। 
বিষয় (উপমেয়)_- আশার অনুগামী বিষয়ী (উপমান) থংমেইহান। 
২. প্রেমর দড়িল অবলা রাধারে 
বাধলেতা কালা কিয়া? 
বিষয় (উপমেয়)- প্রেমর, অনুগামী বিষয়ী (পমান)- দড়ি । 
৩. আহির চানার কারল বিদেয়া 
অরিঙিরে দর হিন। 
বিষয় (উিপমেয়)- আহির চানার, অনুগামী বিষয়ী (উপমান)- 


বিষ্ণুপ্রিয়া মণিপুরি কাব্যালঙ্কার ॥২৭ 


বিষয় উপমেয়)- নসর দড়ি। 
৫. শ্যাম পাহিয়াগ ঠইগি পিঞ্জুরাৎ 
বন্দি করিয়া থছে। 
অউগ চেয়া চেয়া রাই কমলিনী 
হাবিতা বিভুলা অছে ॥ 
শ্যামরূপ পাহিয়া, ঠইরূপ পিল্জুরা । 


মালারপক 

আকগ উপমেয়ৎ কত্তগ উপমানর প্রয়োগ অইলে মালারপক অর। 

* জারর আচালা পিয়া, সউকরার বউ। 

বরিষার ছত্রগ তা, দরিয়ার নউ ॥ 

য়াহানর মৃগমদ খউনাগর হার । 

দেহগর হাঁবিতা তা ঘরগর সার ॥ 
বিষয় (উপমেয়)- পিয়া, বিষয়ী (উপমান)- ১. জারর আচালা, ২. 
সউকরার বউ ৩. বরিষার ছত্রগ (ছোততিগ) ৪. দরিয়ার (গাট 
লালনির) নউগ ৫. য়াহানাৎ গছানির মৃগমদ ৬. খউনাগৎ পিদিল 
হার। এপেই ছয়হান রূপকর মালা । 


সাঙ্গরূপক 
উপমেয় বার উপমানর অঙ্গী বার অঙগই অভেদ কল্পনা অইলে 
সাঙ্গরূপক অর। 
* হৃদি বৃন্দাবনে আয়া বয়াহে কমলা পতি। 
মোর ভক্তিহানে অকনে রাধা সতী ॥ 
মোর চরণসেবাই অক গোপনারী। 


২৮ বিফুরিয়া মণিপুরি কাব্যালক্কার 


দেহ এগই অক নন্দর পুরী ॥ 

মোর বানাহানে অক ইমা যশোমতী ॥ (এলাহান) 
এপেই ১. হৃদি ২. বৃন্দাবন অর্থাৎ ঠইগরে বৃন্দাবন বুলেছিতা। 
দ্বিয়গি দ্বিয়পক্ষর অঙ্গী। অঙ্গ অউভা অইলতাই- ১. উপমেয়দে 
কে) ভক্তি (খ) চরণ সেবা (গ) দেহ (ঘ) বানা । 
২. উপমানেদে (ক) রাধা (খ) গোপনারী (গ) নন্দর পুরী (ঘ) 
যশোমতী । অঙ্গ বার অঙগীর অভেদ বর্ণনা করেছিতা এপেই। 


উৎপ্রেক্ষা 


প্রবল সাদৃশ্য থায়া উপমানরে ভেপ্রকৃত) উপমেয় (প্রকৃত) বুলিয়া 
সংশয় অইলে উৎপ্রেক্ষা অলঙ্কার অর। উৎপ্রেক্ষাৎ সংশয় থারতা 
উপমানে। সংশয়হান নিয়াম প্রবল অয়া উপমানরে বাস্তবহান 
বুলিয়া খালকরলে উৎপ্রেক্ষা অলঙ্কার। 

এপেই সমস্যা আহানর কথা মাতানি য়াকরের। বাংলা 
বাচ্যোৎপ্রেক্ষাৎ সম্ভাবনাবাচক শব্দ অউগ “যেন', সংস্কৃতৎ 'ইব'। 
কিন্তু আমারাং “যেন' শব্দ এগ প্রচলিত নাগই। কিন্তু 'যেমন' শবগ 
প্রচলিত আছে আরো “যেমন' শব্দগ ব্যবহার করলাং। আমি 
এসাদে মাতিয়ার- “চাউবা যেমন আত্তিগ অয়া গজে পড়েছে।" 
এপেই 'যেমন" সম্ভাবনাবাচক শব্দগ । 

উৎতপ্রেক্ষা দিপ্রকার- ১. বাচ্যোৎধেক্ষা বার ২. প্রতীয়মানোতপ্রেক্ষা। 


বিষ্ুপ্িয়া মণিপুরি কাব্যালক্কার ২৯ 


বাচ্যোপ্রেক্ষা 
যেপেই সম্ভাবনাবাচক শব্দগর উল্লেখ থার অউপেই অরতা বাচ্য- 
উৎপ্রেক্ষা বা বাচ্যোতপ্রেক্ষা। 

*১. সীতার বিরহে রাম যেমন অলছে মণিহারা ফণী আগ। 
বিরহী রামর (উপমেয়) লগে মণিহারা ফণীর উেপমান) উৎকট 
সাদৃশ্যহানে উৎকট সহশয়র সৃষ্টি অয়া অপ্রকৃত মণিহারা ফণী 
বাস্তবহান অছে পারা। বিরহী রামরে নাগই আমি মণিহারা আয়া 
উন্রান্ত অছে ফণী আগরে দেহিয়ারতা। 


৩০ ॥ বিষ্ণুপ্রিয়া মণিপুরি কাব্যালঙ্কার 


নিশ্চয় 


যেপেই উপমানরে নিষিদ্ধ করিয়া উপমেয়রে প্রতিষ্ঠা করানি অর 
অউপেই নিশ্চয় অলঙ্কার অর। 


এপেই উপমান বীণাধ্বনি নিষিদ্ধ অগা প্রতিষ্ঠিত অছেতাই উপমেয় 
খারৌর ঝংকার,। বিদ্যাপতির পদ আহানর অনুবাদল নিশ্চয়র 
দৃষ্টান্ত আহান দিং- 
*২. মোর দেহ এগ দহন কিয়াকা করর নিরম্তর । 
মিতে গোপাবালা, হুনহে মদন, মি নাগই শংকর ॥ 
জটাগ নাগই তি দেহর এগ, বেণীর বিভঙ্গ। 
মালতীর মালা এডাল, নাগই গঙ্গা তর ॥ 


্রান্তিমান 


সাদৃশ্যর সালে বস্ত আহান যদি অন্য বস্তুহান বুলিয়া ভ্রম অর- ভ্রম 
অউহান সাধারণ ভ্রমহান নায়া কবিকল্পনাৎ চমতকারিত্ব পার 
অউহান অইলে ভ্রান্তিমান অলঙ্কার অর । 
দড়িগাছরে আধারে হরপগ বুলিয়া খালকরলে অলঙ্কারহান নার। 
এহান কবিকল্পনাৎ চমৎকারিত পাছে ভ্রমহান নাগই, সাধারণ 
ভ্রমহান। 

১. রাধার ছ্বিয়গি আহি নীলুয়া থামপাল অয়া 


বিষ্ুপিয়া মণিপুরি কাব্যালক্কার ৩১ 


যেপেই উপমেয় বার উপমান দ্বিয়হানাতউ সংশয় থার বার যে 
সংশয়হান কবিকল্পনাত্ত সৃষ্টি অর অউহান সন্দেহ অলঙ্কার । 
*১.এতা চুলেখত জঙেরতা জলধার? 
না মেইথঙ শশীর ডরে কাদের আধার? 
রাধাই হিনেয়া চুলগ না পুছেছে অউতাত্ত পানি পড়ের। উপমেয়- 
রাধার চুলেতত জঙের পানি, উপমান- আধারহান। মেইথংহানর 
উপমান শশী। পড়ের এতা রাধার দুলেখ্ত না আধারর আহির 
পানি- দ্বিয়বারাদেউ সন্দেহ। 
২. যমুনা পানিৎ থির বিজুরি না কিতা? 
শাতছেতা থাং হুনার কমল ফুল ॥ 
জোনাক এহানে কলোৎ বুজের পানি। 
না কিতা এহান মোরতা অছেতা ভুল ॥ 
রাধাই যমুনাহানাৎ হিনেয়া পানি বুজিরিতা। কবিয়ে সন্দেহ 
করেরতা থির বিজুরি, না হুনার কমল, না জোনাকহান। 


৩২৪ বিফুিয়া মণিপুরি কাব্যালঙ্কার 


অপন্তুতি 


উপমেয়রে (প্রকৃত) অস্বীকার করিয়া যদি উপমানর (অপ্রকৃত) 
প্রতিষ্ঠা করানি অর অউহান অইলে অপন্তুতি অলঙ্কার অর। 
সাধারণত উপমেয়রে অস্বীকার করতারাতা 'নাগই' শব্দল | 

১. মেইথঙহান নাগই এহান শারদ পূর্ণিমাহান। 
উপমেয় মেইথওহানরে (প্রকৃত) অস্বীকার করিয়া উপমান 
অেগ্রকৃত) শারদ পূর্ণিমারে প্রতিষ্ঠিত করেছি। 

২. লক্ষী স্বয়ং আহেছেতা ঘরে বহকর রূপ লয়া। 
উপমেয় বহকরে (প্রকৃত) অস্বীকার করিয়া লক্ষ্মীর (অপ্রকৃত) 
প্রতিষ্ঠা অছে। 


উল্লেখ 


বহু গুণ থায়া বন্ত আহানরে বিভিন্ন মানুরাং বিভিন্ন ভাবে গৃহীত 


এপেই আকগ মানুয়ে বিভির দৃষ্টিভ্গিল দেহেরতা। 


বিষ্কুপ্িয়া মণিপুরি কাব্যালঙ্কার ৩৩ 


ৃষ্টাত 


উপমেয় উপমান পৃথক বাক্য দুহানাৎ থাইলে, তানুর সাধারণ ধর্ম 
তাল অইলেউ তাৎপর্যৎ সাদৃশ্য থাইলে, বার তুলনাবাচক শব্দর 
উল্লেখ নাথাইলে দৃষ্টান্ত অলঙ্কার অর । 
* ১. গীতগোবিন্দ কাব্যর ভাব বুঝানির নেই জ্ঞান। 
উতাউ পাউরি শোলকহানর হুনিল নুংশিহান ॥ 
চিকংলেয়র গত্হান নেই, নেইতা নুংশি তার । 
রূপহান চেয়া মোর আহিছগি মুগ্ধগি অয়া থার 
এপেই গীতগোবিন্দর শ্লোকর অর্থ হারনাপেইলেউ গ্লোকর 
নুংশিহান পেয়ার অউসাদে চিকংলেইর গত্হান নাহুনলেউ 
সৌন্দর্যহান পেয়ার। উপমেয় উপমান বাক্য দুহানাৎ আছে, 
তুলনাবাচক শব্দ নেয়ছে। 
২. আহিল মাতাছিলু কতিও গোপনে মি 
তোরেহে প্রিয়তম থায়া থায়া। 
শাতছে মালতীগ করলে অবহেলা 
কিয়াকা অউগদে সুপ নায়া ॥ 
এপেই প্রিয়ার ইঙ্গিত অবহেলা করানি উপমেয়। শাতছে 
মালতীগরে অবহেলা করানি উপমান। দুহান বাক্যরমা উপমেয় 
উপমান আছে কিন্তু তুলনাবাচক শব্দ নেই। এপেই তাৎপর্যৎ 
সাদৃশ্য আছে। 


৩৪» বিষু্িয়া মণিপুরি কাব্যালফকার 


নিদর্শনা 


যে অলঙ্কারে বন্ত দুহানর “অসম্ভব' বা “সম্ভব' স্ন্ধ ব্যঞ্জনাৎ বস্তু 
দ্বিয়হানরমা উপমেয়-উপমান ভাব বুঝার অউহান অইলে নিদর্শনা 
অলঙ্কার। 

অসন্ভব বন্তসম্ন্ধর নিদর্শনা 

*লেহাও ফুলর রঙ উহানরে 

হরণ করেছে প্রিয়া। 
এপেই প্রিয়ার রূপ বর্ণনা বস্তু আহান- কবির মূল বর্ণনীয়হান, 
অউহান প্রকৃতহান, অতএব প্রকৃত বন্ত। অলঙ্কার সৃষ্টিরকা 
আনেছিতা “লেহাও ফুলর রঙ*_ এহান অপ্রকৃত বস্ত। দ্বিয়গির 
সম্বন্ধ স্থাপিত অছেতা “হরণ করেছে'ল। কিন্তু লেহাওর রঙহান 
হরণ করানি প্রিয়ার পক্ষে সম্ভব নাগই। কিন্তু লেহাও ফুলর রঙ 
বার প্রিয়ার রঙ দ্বিয়হানর সম্বন্ধ অছেতা “হরণ করিয়া'ল_ অউহানে 
এহান অসম্ভব বস্তসম্বন্ধ । 


সম্ভব বস্তসম্ন্ধর নিদর্শনা 
*গজেদে কাইলে যেসাদেউ লামতেই। 
হমানির পরে পশ্চিম বেলি এহানে মাতের চেই ॥ 
বেলিহানে মানুরে কিৎতাউ মাতানি বা উপদেশ দেনা সম্ভব নাগই। 
কিন্তু বেলিহান নিক্কা গজেদে কায়া অস্তাচলে লামের, এরে 
আচরণ এহানাত্ত আমি হারপেয়ার গজেদে কাইলে অবশ্যপতন। 
অউহানে এহান সম্ভব বন্তসন্বন্ধর নিদর্শনার উদাহরণহান। 


বিজ্চুপরিয়া মণিপুরি কাব্যালঙ্কার ৪৩৫ 


অতিশয়োক্তি 


অভেদ বুঝানিরকা উপমেয়র উল্লেখ নাকরিয়া উপমানহানরে গ্রহণ 
করানি অইলে বার উপমেয় উপমানর সাদৃশ্যৎ কবিকল্পনা সম্ভব 
সীমাহান লালয়া গেলেগা অতিশয়োক্তি অলঙ্কার অর । 

১. তানুর ঘরে থামপাল অগ শাতছে। 
এপেই শাতহান হুবা পুরিজেলাগ উপমেয়, থামপালগ উপমান। 
কিন্তু এপেই উপমেয়র উল্লেখ নেই। অভেদ কল্পনাল উপমানগরে 
উপমেয়গ হিসাবে গ্রহণ করেছি। উপমেয় উপমানর সাদৃশ্য 
কল্পনাহানৌ সম্ভব সীমারে লালয়া গেছেগা। 


রূপকাতিশয়োক্তি 
উপমানে উপমেয়রে গ্রাস করিয়া উপমেয়র লগে অভেদ 
প্রতিপাদিত অইলে রূপকাতিশয়োক্তি অর। 
১. হবাহান চেয়া আহোগানে। 
মেঘ মানে কালা । মেঘ অর্থাৎ কৃষ্ণ বার বিজুরি মানে রাধা। এ 
উপমেয়রে গ্রাস করিয়া উপমান মেঘ বার বিজুরি-র লগে অভেদ 
প্রতিপাদিত অছে রাধা কৃষ্ণ। 
২. কামর ধনুকে মেইথং সাজাছেতা । 
উপমেয়- শ্রীরাধার পিছুমগি, উপমান- কামর ধনুকহান। 
উপমেয়রে গ্রাস করিয়া উপমানর অভেদ প্রতিপাদিত অছে। 
৩. তমালজাররে স্বর্ণলতাই 
কিসাদে বেড়াছে চেই। 


৩৬ ॥বিুপ্রিয়া মণিপুরি কাব্যালঙ্কার 


উপমেয় শ্রীকৃষ্ণ বার শ্রীরাধারে গ্রাস করিয়া উপমান তমালজার 
বার স্বর্ণলতার লগ্নে অভেদ প্রতিপাদিত অছে। 


ব্যতিরেক 


উপমানেৎত উপমেয়র উৎকর্ষ বা অপকর্ষ বর্ণিত অইলে ব্যতিরেক 
অলঙ্কার অর। 


উৎকর্ষ 
১. কতি অপরূপ গৌরচন্দ্র রূপ 
পূর্ণিমা জোনাক জিঙে। 


উপমেয় গৌরচন্ত্র রূপ উপমান পূর্ণিমা জোনাকেত হবা 
(ডিৎকর্ষ)। 

২. কনকবিজুরি রঙ কমলিনী মেইথঙ 

চন্দনে চম্পকে পাছি লাজ। 

উপমেয় কমলিনী মেইথঙ উপমান চন্দন চম্পকরে জিঙেছে 
(ৎকর্ষ)। 

৩. পামপল দ্বগি ননীরে জিঙিয়া কতিও কঙালা অছে। 
এপেই উপমেয় পামপল দ্বগি উপমান ননীরে জিঙেছে (উৎকর্ষ)। 


অপকর্ষ 

». *যৌবন বসন্ত পারা কতিল নৃঙেই। 
দিনে দিনে ছবিয়হান ক্ষয় অর চেই ॥ 

বারউ বসন্তহান আলয়া আহের। 
যৌবন গেলেগা আর আলয়া নাছের 1 


বিষুপ্রিয়া মণিপুরি কাব্যালঙ্কার ৩৭ 


উপমেয়- যৌবন। উপমান- বসন্ত। বসন্তহান গেলেগা আলযা 
আহের (উপমানর উৎকর্ষ)। যৌবনহান গেলেগা আলয়া নাহের 
(উপমেয়র অপকর্ষ)। 


সমাসোক্তি 


উপমেয়রাং উপমানর (প্রায়শ নিজীব পদার্থৎ সজীব পদার্থর) 


এপেই সেন্দাহানরে প্রিয়ারূপে কল্পনা করিয়া, প্রিয়ার প্রিয় ব্যবহার 
উপমান প্রিয়া সজীব পদার্থ । 


৩৮ বিষ্ুপ্িয়া মণিপুরি কাব্যালঙ্কার 


প্রতীপ 


উপমানহান যদি উপমেয়রূপে কল্পিত অর, অথবা উপমেয় নিজস্ব 
শ্রেষ্ঠত্ব গুণল উপমানরে প্রত্যাখ্যান করের অউহান অইলে প্রতীপ 
অলঙ্কার অর। 

১. নীলুয়া কমল এরে দ্বিয়গিতে প্রিয়ার আহিগি পারা। 
এপেই উপমেয় প্রিয়ার আহিথম; বার উশমান নীনুয়া কমল 
বিপরীত ফামহান অধিকার করেছে। নীলুয়া কমলর সাদে আহি 
নাবুলিয়া আহির সাদে নীলুয়া কমল বুলেছি। 

২. প্রিয়া মেইথঙে যেতা লীলা আছে জোনাকহানাৎ নেই। 
উহানে জোনাক এহান মোরাং কতিও অছেতা লেই ॥ 
এপেই উপমেয় মেইথঙহানর শ্রেষ্টত্টর .সালেদে উপমান 

জোনাকহানরে প্রত্যাখ্যান। 


বিষুপরিয়া মণিপুরি কাব্যালঙ্কার ৪৩৯ 


বিরোধমূলক অলঙ্কার 
বিরোধাভাস (বিরোধ) 


যেবাকা দুহান বস্তুরে আপাতদৃষ্টিৎ পরস্পরবিরোধী বুলিয়া মনে 
অর, কিন্ত তাৎপর্যৎ বিরোধর অবসান অর, অউবাকা অরতা 
বিরোধাভাস অলঙ্কার । 


*অনয়ন হাবি চার জাঙ নেয়া গতি তার 
কান নেয়া হাবিতা হুনের ॥ 
অনয়ন অর্থাৎ আহিগ নেয়া দেহের, জাঙ নেই কিন্ত আটে পারের, 
কান নেই কিন্তু হুনের। এতা সম্ভব নাগই কথা, কিন্তু ঈশ্বরর 
ক্ষেত্রৎ সম্ভব। তাৎপর্যৎ বিরোধ নেই বুলিয়া বিরোধাভাস অলঙ্কার । 


বিভাবনা 


কারণ ছাড়া কার্য অইলে বিভাবনা অলঙ্কার অর। 
বিনা মেঘে বজ্রপাত ব্রজধামে অকস্মাৎ 
বউ নেয়া নিভিল থংমেই। 
্রীকৃষ্ণর মথুরাগমনর সময় ব্রজবাসী বার শ্রীমতী রাধিকার 
মনোভাব । এপেই কৃষ্ণগমনর আকস্মিকতাৎ কাব্যল কারণ নেয়া 
কার্যরূপ প্রকাশ অনাই বিভাবনা অলঙ্কার অছে। 


৪০ বিষ্ণুিয়া মণিপুরি কাব্যালক্কার 


বিশেষোক্তি 


কারণ থায়া কার্য নার অর্থাৎ ফলর অভাব অর অউহান অইলে 


বিষ খেয়া না মরানি, দ্বিগৎ না ভ্ুলানি, বন্ধপাতে ক্ষতি নানা- 
কারণ আছে ফল নেই- অতএব বিশেষোক্তি অলঙ্কার । 


অসঙ্গতি 


কার্ধকারণ তঙাল আশ্রয়ে থাইলে অসঙ্গতি অলঙ্কার অর। 

আষাঢ় হাকেদে বুজেছেতা কালা মেঘ। 

বরন পড়ের রাধার আহিগত হে ॥ 
মেঘ (কোরণ) পুলছেতা আষাঢ় হাকে। বরন (পানি) পড়েরতা 
বিরহিণী রাধার আহিতত। মেঘর আশ্রয় আহান বার কার্ষ পানি 
পড়ানি আরাক আকপেই- রাধার আহিত্ত। 


বিষ্ণুপ্রিয়া মণিপুরি কাব্যালঙ্কার ৪১ 


বিষম 


কারণেত্ত বিরুদ্ধ ফল পেইলে বা অবাঞ্থিত ফল দেহা দিলে বা 
অসম্ভব ঘটনার মিলন অইলে বিষম অলঙ্কার অর। 
*সুখর সালেদে ঘরগ করলু 
জগৎ পুড়িল নাই। 
সাগরে 
ছু'গল বুজিল নাই ॥ 
এপেই বিরুদ্ধ কার্য বা অবাঞ্ছিত ফল আছে। 
কালা রূপহানে ইঙাল ডালছে 
যমুনার পারে চেই। 
শ্রীকৃষ্ণ গুণ কালা রঙহানাত্ত “ইঙাল ঙালনি'। এপেই কার্য বার 
কারণর গুণবৈষম্য অছে। 


বিবিধ 
কারণমালা 


কোন কারণর কার্য যদি পরবর্তী কার্ষর কারণরূপে দেহা দের 
অউতা অইলে কারণমালা অলঙ্কার অর। 

*লোভে পাপ পাপে মৃত্যু শান্্রর বচন। 

উহানে হাবিয়ে করো লোভ সংবরণ 
এপেই পইলা কারণজাত কার্য লোভে পাপ” পিছেকার কারণজাত 
কার্য “পাপে মৃত্যু' রূপে দেহা দেছে। 


৪২ এবিষুপ্রিয়া মণিপুরি কাব্যালক্কার 


অর্থান্তরন্যাস 


সামান্য বক্তব্যল যদি বিশেষ বক্তব্যর অথবা বিশেষর ছারা 
সামান্যর সমর্থন অর অউহান অইলে অর্থান্তরন্যাস অলঙ্কার অর। 
সামান্য দ্বারা বিশেষর সমর্থন 

*১, পান্থ কিয়া ক্ষান্ত অর চেয়া দীর্ঘপথ। 


বিসুপরিয়া মণিপুরি কাব্যালস্কার ॥৪৩ 


অপ্রস্ততপ্রশংসা 


অপ্রস্তত অর্থাৎ যেহান বর্ণনীয় বিষয়হান নাগই অউহানাত্ত প্রস্তুত 
অর্থাৎ বর্ণনীয় বিষয়র প্রতীতি অইলে অপ্রস্ততপ্রশংসা অলঙ্কার 
অর। 

*নৃপুর অছৎ হুনা কি পুণ্য করিয়া । 

প্রভুর চরণে থার রহিয়া রহিয়া ॥ 
শ্রীমতী রাধিকাই সর্বদা কৃষ্ণচরণে থানা মনেয়াও থানা নুয়ারিরি। 
অর্থাৎ রাধা পুণ্যহীনা- এ কথা এহান (রাধাই আক্ষেপ করিরি) 
বর্ণনীয় বিষয়হান। 


ব্যাজন্ততি 


স্ততির ছলে নিন্দা বা নিন্দার ছলে স্ততি বুঝেইলে ব্যাজস্ততি 
অলঙ্কার অর। 


নিন্দার ছলে স্তুতি 
*হাবিরাত বুড়া পতি সিদ্ধিৎ নিপুণ । 
কপালে দ্বিগহে তার নেই কোনো গুণ ॥ 
অন্নপূর্ণাই ঈশ্বরী পাটনিরাং শিব সম্পর্কে প্রশংসা করিয়া 
মাতিরিতা। ঈশ্বরীয়ে বুঝেরতাই স্থবামীনিন্দাহান। কিন্তু আসলে 
মাতিরিতা হাবিরাং্ত বুড়া- অনাদি, সিদ্ধি- উশ্বরীয়ে বুঝেরতা 
নিশাদ্রব্যহান। তেই মাতিরিতা অনিমাদি অষ্টসিদ্ধিৎ দক্ষ। কপালে 

স্বিগহে- আসলে ব্রিনয়ন শিবর নিরালহানর তৃতীয় নয়নর জ্বিগ, 
যেগল কামদেবরে দর্ধী করেছিল। নেই কোনো গুণ- এপেই 
গুণহীন নাগই, ত্রিগুণাতীত বুলিরিতা। শন্দশ্রেষর উদাহরণে 
কুকথাল পঞ্চমুখ_ অউহানউ ব্যাজন্ততির উদাহরণহান। 


স্ততির ছলে নিন্দা 

*অজর বংশৎ রাম জরম অছৎ। 

জনকর জিলকরে বিয়া করেছৎ ॥ 

কতিও সুনাম তোর অছেতা জগতে । 

পাহুরানি নাইতই এতা কোনোমতে ॥ 
অজর বংশৎ- দশরথর বাপকর নাঙ অজ। আরাক অর্থ আহান 
ছাগল। জনকর জিলক- জনক রাজার জিলক। অন্য অর্থহান 
জনক মানে বাপক, অর্থাৎ বাপকর জিলক অর্থাৎ বনকরে বিয়া 
করেছৎ। 

মিত্রর হিতর সালে মারলেতা মোরে । 

মানুয়ে নিংসিং অয়া থাইতাই তোরে | 
মৃত্যুকালে রামর গ্রতি বালীর উক্তি। মিত্র সুগ্লীবর সালে 
অন্যায়ভাবে বালীরে মারল এহানরকা চিরনিন্দনীয় অয়া থাইতই 


রাম। 

স্বভাবোক্তি 
বস্ত স্বভাবর যথাযথ অথচ সৃত্ম বার চমৎকার বর্ণনা করলে অর 
স্বভাবোক্তি অলঙ্কার। হাবি আলঙ্কারিকে স্বভাবোক্তিরে অলঙ্কার 
বুলিয়া স্বীকার নাকরতারা। 

আর কোনো শব্দ নেই। হাবি শান্ত, হাবি স্থির। 
আক্ষেপ 


যে কথাহান মাতানি মনাছি, বিশেষ উদ্দেশ্য সাধনর সালেদে, 
অউহানর গজে নিষেধাভাস করলে আক্ষেপ অলঙ্কার অর । আক্ষেপ 
কথাহানর অর্থহান ব্যঞ্জনা। “আক্ষেপ অলঙ্কার প্রকৃতপক্ষে 
নিষেধল বিধির ব্যঞ্জনা। নিষেধহান অসত্য বুলিয়া পর্যাবসানে 
বিধিহানেই প্রবল অর” নিষেধাভাস দ্ি প্রকার- 

১. উক্তবিষয়ক অর্থাৎ যেহান মাতানি অছে অউহানর গজে, বার 
২. বক্ষ্যমাণ-বিষয়ক অর্থাৎ যেহান মাতানি অইতই অউহানর 


এপেই “মি নাজানু নাই'- এরে নিষেধাভাসহান প্রচ্ছন্ন অছেতা 
“বিধিয়েহে জানে' কথা এহানাৎ। 


২. বক্ষ্যমাণ-বিষয়ক আক্ষেপ 
বিদীয়র কালে হুনিয়া যাগা তি 
মোর এরে কথাহান। 
তোরা দুঃখ মাতিয়াও কিতা 
নিষ্ঠুর হে পাষাণ। 
হুনিয়া যাগা বুলিয়া লগে লগে “তি নিষ্ঠুর পাষাণগরাং মাতিয়াও 
কিতা" বুলিয়া গভীর অভিমান প্রকাশ করেছে। 


তুল্যযোগিতা 


প্রস্তুত বার অপ্রস্তত বস্ত উতারে ধর্ম আহানর (গুণ বা ক্রিয়ার) 
বন্ধনে বাধলে তুল্যযোগিতা অলঙ্কার অর। 

* ছ্িয় ঠয়ে আছেতা বাসেয়া 

আহান শিচ্চিল ভয়, আকহান আশা 

আহির পানিল তিডা আকহান ভাষা ॥ 
এপেই বর্ণনীয় বিষয় “ঠই দ্বিয়গি'। ভয়, আশা, আহির পানির 
তিতা ভাষা এতারে বন্ধন করেছেতা “বাসেয়া থানা' ক্রিয়াল। 

দীপক 


প্রস্তুত বার অপ্রস্তুত দ্বিয়হানরৌ ধর্ম আকহানর বন্ধনে বাধলে 
দীপক অলঙ্কার অর। 
*১. সময় সমীর বার হুতগর নীর 
মিকুপ আহানো তানু নাইতারা থির ॥ 
প্রস্তুত “সময়” বার অপ্রস্তত “সমীর বার হুতগর নীর' দ্বিয়হানিরে 
বন্দন করেছেতা “নাইতারা থির' কথাহানিয়ে। 
*২. পৃথিবীর শোভাহান, ঙালহান নারী | 
প্রেম বার ছলনার সুমধুর লীলা । 
বঞ্কিম আহিল চেয়া, আহিয়া কাদিয়া 
সার্থক করিরি জগতরে। 
কারক আকগর কত্তহান ক্রিয়া । 


সহোক্তি 


উপমেয় উপমানরমা আগরে প্রাধান্য দিয়া সহার্থক শব্দ প্রয়োগল 
দ্বিয়গিরে বাধলে সহোক্তি অলঙ্কার অর। 
*পিদেছে নীল ফুতি চিপিয়া যেইরিগা 
মোর এ ঠইগরে লগে তেই! 
রাধাই হিনেয়া নীলুয়া ফুতিহান চিপে চিপে যেইরিগা, লগে কৃষ্ণর 
ঠইগরেও মুজুরিয়া। “লগে_ এরে সহার্থক শব্দ এগল কৃষ্তর ঠইগ 
মুজুরানি অউহান বুঝার । 

লয়ার খুনট (পোকইপার) গাঞ্ে ১২ ফে্ুয়রি ১৯৩৮ ] 
রম অছে। কৰিতা, যার, রব, নাটকর সাদে মৌলিক ৷ 
রচনার লগে লগে অনুবাদর কামউ করিয়া া 


